ŉ Afrigter maak dikwels die span, maar kan die span ook breek. Dit is hy wat moet sorg dat die span fiks genoeg is en dat elkeen weet wat om te doen.
God wil ook hê dat sy span in die wêreld goed moet doen – nee, Hy wil hê hulle moet die beste wees. Sy afrigtershandboek vir sukses lees ons in 1:5-7.
Ons moet nie vir onsself speel nie, maar vir die Here. Ons moet daaraan dink dat as óns verloor mense eintlik dink die Here het verloor. Dit mag nie gebeur nie.
Ons moet goeie spangees hê. Ons moet vir ons spanmaats omgee en hulle help. Sonder spangees gaan ons nêrens kom nie.
Ons moet so speel dat ons vyand respek vir ons sal hê. Om die waarheid te sê, dit moet vir hulle so lekker lyk om vir ons span te speel, dat hulle graag ook deel van die span sal wil word.